b'\n_START_ARTICLE_\nIvan Dornik\n_START_SECTION_\n\xc5\xbdivljenje in delo\n_START_PARAGRAPH_\nPo maturi na \xc5\xa1kofijski gimnaziji v \xc5\xa0entvidu pri Ljubljani (1913) je \xc5\xa1tudiral slavistiko in klasi\xc4\x8dno filologijo v Gradcu in 1919 doktoriral v Zagrebu. Kot profesor je slu\xc5\xbeboval na realki v Ljubljani (1917-1919), na trgovski \xc5\xa1oli v Celju (1919-1923) in od 1923 dalje na I. dr\xc5\xbeavni gimnaziji v Ljubljani. \xc5\xbde kot gimnazijec je objavljal prve literarne poskuse v dija\xc5\xa1kih listih Zora, Mentor, Gorenjc ter pozneje leposlovne \xc4\x8drtice v Dom in svetu (1915 do 1922), literarne \xc5\xa1tudije v \xc4\x8casu (1915, 1918) in izdal povest Pasijonke. Povestice za mladino (Celje, 1923).'